**Επίσκεψη Πυροσβεστικής Υπηρεσίας στο 2ο Νηπιαγωγείο Καρδίτσας**

Την Τετάρτη 3-5-2023, στα πλαίσια υλοποίησης του Εργαστηρίου Δεξιοτήτων: «Ταξιδεύοντας στον κόσμο των επαγγελμάτων», επισκέφθηκε το νηπιαγωγείο μας κλιμάκιο της Πυροσβεστικής Υπηρεσίας Καρδίτσας.

Στην αρχή έγινε συζήτηση με τα παιδιά για το έργο της Πυροσβεστικής (κατάσβεση πυρκαγιών δασών και οικημάτων, διάσωση ανθρώπων από ατυχήματα, πλημμύρες, σεισμούς , διάσωση ζώων), δόθηκαν απαντήσεις στις ερωτήσεις τους. Ενημερώθηκαν για τα νούμερα κλήσης (199, 112) της Πυροσβεστικής σε περίπτωση ανάγκης.

Στη συνέχεια ακολούθησε η επίδειξη ενός Πυροσβεστικού οχήματος, επίδειξη του εξοπλισμού και της χρήσης του. Τα παιδιά έγιναν και αυτά για λίγο πυροσβέστες κρατώντας τη πυροσβεστική μάνικα και ρίχνοντας νερό. Τέλος έγινε παρουσίαση τρόπων αποφυγής κινδύνων, αλλά και παρουσίαση καλών πρακτικών αντιμετώπισης επικίνδυνων καταστάσεων. Μέσα από αυτή τη εκπαιδευτική εμπειρία τα παιδιά γνώρισαν το επάγγελμα του πυροσβέστη, το σημαντικό του ρόλο και την προσφορά του στο κοινωνικό σύνολο.

Ευχαριστούμε πολύ την Πυροσβεστική Υπηρεσία Καρδίτσας και ιδιαίτερα τους

1. Παπαντώνη Ευθύμιο, Πυρονόμο
2. Μπούκα Νικόλαο, Υποπυραγό

και τον οδηγό του οχήματος, που μας επισκέφθηκαν και ευχόμαστε καλή δύναμη στο έργο τους.

Οι νηπιαγωγοί του 2ου Νηπιαγωγείου Καρδίτσας.